**KÖZÉPISKOLÁSOK IV. ZENEI VERSENYE**

**a Nyíregyházi Egyetemen**

**VERSENYKIÍRÁS ÉS SZABÁLYZAT**

***A verseny rendezője:***

**Nyíregyházi Egyetem Zenei Intézete**

4400 Nyíregyháza, Sóstói út 31/B

Telefon: +36 42/599-400/2262

E-mail: [turcsan.bernadett@nye.hu](mailto:turcsan.bernadett@nye.hu)

Honlap: [www.nye.hu/enek-zene](http://www.nye.hu/enek-zene)

*A verseny célja:* A középiskolai ének-zene órákon, valamint a művészeti szakközépiskolákban folytatott tanulmányok alapján szerzett tudás és készségek bemutatása, illetve mérése különböző korcsoportokban és kategóriákban. Tehetségkutatás, tehetséggondozás.

*A verseny kategóriái:* szolfézs-zeneelmélet, zenetörténet és néprajz, klasszikus hangszerjáték, népdaléneklés, népi hangszer. Egy versenyző több kategóriába is nevezhet.

*Korcsoportok:* A verseny két korcsoportban kerül megrendezésre. **1. korcsoport**: IX-X. osztályos tanulók, **2. korcsoport**: XI-XIII. osztályba járó tanulók. Alsó korhatár: betöltött 14. életév.

*A verseny jellege:* kétfordulós szóbeli, illetve gyakorlati verseny.

*A verseny fordulói:* A helyi fordulót (első fordulót) a küldő intézmény, az országos döntőt a Nyíregyházi Egyetem bonyolítja le.

*Nevezési feltételek:*

**Első (továbbiakban helyi) forduló:**

A helyi fordulót a küldő intézmény (középiskola, alapfokú művészetoktatási intézmény) bonyolítja le.

A versenyre a **jelentkezési lap** kitöltésével kizárólag középiskolai tanulói jogviszonnyal rendelkezők jelentkezhetnek, beleértve az alapfokú művészetoktatási intézmények középiskolába járó tanulóit is. Egy versenyző több kategóriában is indulhat.

A helyi forduló és az országos döntő témái, feladatai, tekintettel a szakterület gyakorlatorientáltságára, *azonosak*. A felkészüléshez felhasználható irodalmak jegyzéke a versenyszabályzat megfelelő kategóriáinál került feltüntetésre.

*A helyi fordulóra a nevezés határideje:* **2016. december 2.**

*A helyi forduló ideje:* **2016. december 5. és 2017. január 6. között.**

*A helyi fordulóról történő továbbjutás feltétele:* korcsoportonként és kategóriánként minimum egy-egy, maximum öt-öt helyezett juthat tovább az országos döntőre.

*A továbbjutott versenyzők értesítésének módja, határideje:* a továbbjutott versenyzők tájékoztatására a helyi forduló értékelése után, szóban kerül sor. Ezt követően az értesítés írásban, legkésőbb a helyi forduló megrendezését követő egy héten belül, a versenyző által megadott e-mail címre küldve történik.

*A helyi fordulót megvalósító szakemberek*: a nevező középiskola ének-zene, illetve művészeti szakközépiskola, alapfokú művészetoktatási intézmények esetén szakmai tanárai.

A helyi forduló jelentkezései alapján a küldő intézmény **összesítést** készít (ld. összesítő lap), melyet az országos döntő **nevezési lapjával** együtt megküld a döntő szervezőinek.

Az összesítő lapon fel kell tüntetni a helyi fordulóra jelentkezett összes tanulót, helyezésük sorrendjében. Betegség, akadályoztatás, vagy egyéb, előre nem látható esemény miatt az országos versenyen megjelenni nem tudó tanuló helyett csak az összesítő lapon sorrendben a következő tanuló versenyezhet.

A nevezési lap beérkezésének határideje: **2017. január 9.** A megadott határidőt követően sem nevezésre, sem módosításra nincs lehetőség.

**Országos döntő:**

*Az országos döntőbe kerülés feltételei:* korcsoportonként és kategóriánként a helyi fordulóban helyezést elért 5-5 fő.

*Az országos döntő nevezési határideje:* **2017. január 9.**

*A nevezés módja:* a nevezési lapkitöltött és aláírt példányának elektronikus úton (szkennelve) történő eljuttatása a szervező által megadott e-mail címre. Kérjük a nevezési határidő pontos betartását!

Nevezési és részvételi díj nincs.

50 km-es körzeten túl lakó versenyzők és kísérőtanáruk számára, igény esetén szálláslehetőséget biztosítunk.

*Az országos döntő ideje:*

**2017. január 28.**

*Az országos döntő helyszíne:*

**Nyíregyházi Egyetem Zenei Intézete**

4400 Nyíregyháza, Sóstói út 31/b; B épület, földszint, B folyosó

A rendezőség 2017. január 20-ig e-mailben értesíti a résztvevőket a verseny menetéről. Egy-egy kategória indításának feltétele minimum 5 fő jelentkezése. A szervezők fenntartják a korcsoportok összevonásának jogát.

*A versenyzők értékelése:* Kategóriánként és korcsoportonként3 fős versenybizottság előzetesen kialakított értékelési szempontok alapján értékeli a versenyzők teljesítményét.

*A verseny díjai:* a versenybizottság kategóriánként és korcsoportonként I., II., III. helyezést és különdíjakat ad ki. A Nyíregyházi Egyetem ének-zene és/vagy népzene- és népikultúra-tanár osztatlan tanári szakára történő felvételi jelentkezés esetén a **2. korcsoport díjazottjai** maximális részpontszám-beszámítással kapnak mentességet a gyakorlati vizsga megfelelő ismeretköreinek teljesítése alól.

*A jelentkezési, illetve nevezési lap, az összesítő és versenyszabályzat elérhetősége:* az űrlapok és a versenyszabályzat a Nyíregyházi Egyetem Zenei Intézetének honlapjáról tölthető le 2016. november 25-től.

Nyíregyháza, 2016. november 21.

Ferencziné dr. Ács Ildikó sk.

intézetigazgató

**SZOLFÉZS-ZENEELMÉLET KATEGÓRIA**

A versenyzők előre elkészített kártyákat húznak az alábbi feladatokból:

***LAPRÓLOLVASÁSI KÉSZSÉGET MÉRŐ FELADAT:***

I. korcsoport

Egyszólamú tonális dallam lapról éneklése max. 1 perc átnézési idő után. Megszólaltatása szolmizálva vagy hangnevekkel történik.

II. korcsoport – szabadon választható az egyik feladattípus

* Egyszólamú tonális dallam lapról éneklése max. 1 perc átnézési idő után. Megszólaltatása először szolmizálva, majd hangnevekkel történik.
* Egy magyar népdal lapról éneklése egy versszakkal, 2 perc átnézési idő után. Megszólaltatása először szolmizálva, majd szöveggel történik.

***HALLÁSKÉSZSÉGET MÉRŐ FELADAT:***

I. korcsoport

Hangközök és hangzatok éneklése megadott hangra szolmizálva és abszolút névvel 2#, 2b előjegyzésig bármely irányban. (Hangközök: k2, n2, k3, n3, t4, t5, k6, n6. Hangzatok: dúr és moll hármashangzat alaphelyzetben.)

Dúr, természetes moll, valamint lá-pentaton hangsor éneklése megadott hangról kezdve szolmizálva.

II. korcsoport

Hangközök és hangzatok éneklése megadott hangra szolmizálva és abszolút névvel 4#, 4b előjegyzésig bármely irányban. (Hangközök: k2, n2, k3, n3, t4, t5, k6, n6, k7, n7. Hangzatok: dúr és moll hármashangzat alaphelyzetben és fordításaik.)

Dúr, természetes moll, lá-pentaton és modális hangsorok éneklése megadott hangról kezdve szolmizálva.

***ZENEELMÉLETI FELADAT:***

I. korcsoport

Oktávon belüli hangközök, dúr és moll alaphelyzetű hármashangzatok felismerése kottaképről, violinkulcsban. Kvintkör/kvintoszlop (dúr és moll hangnemek) ismerete 2#, 2b előjegyzésig.

II. korcsoport

Oktávon belüli hangközök, dúr és moll alaphelyzetű hármashangzatok és fordításaik felismerése kottaképről, violinkulcsban. Kvintkör/kvintoszlop (dúr és moll hangnemek) ismerete 4#, 4b előjegyzésig.

***MEMORIZÁLÁSHOZ KAPCSOLÓDÓ FELADAT:***

I. korcsoport

2/4 ütemmutatójú, 4 ütemes ritmussor áttekintése és megjegyzése, majd tapsolása ritmusnevekkel történő hangoztatással, emlékezetből.

II. korcsoport

4/4 ütemmutatójú, 4 ütemes ritmussor áttekintése és megjegyzése, majd tapsolása ritmusnevekkel történő hangoztatással, emlékezetből.

*A versenyzők teljesítményét a versenybizottság a feladatok összesített eredménye alapján értékeli. Az értékelésnél szempont a zenei kifejezések pontos, odaillő használata, a tiszta intonáció, a stílusos, kifejező előadásmód és a helyes frazeálás.*

**A felkészüléshez ajánlott könyvek, kották:**

Tegzes György: Hétfokú olvasógyakorlatok I-II. (Tankönyvkiadó, Budapest)

Kodály Zoltán: A magyar népzene. A példatárat szerkesztette Vargyas Lajos (Editio Musica Budapest)

Lukin László – Ugrin Gábor: Ének-zene középiskolásoknak 9-10. évfolyam (Nemzedékek Tudása Tankönyvkiadó Zrt.)

Király Katalin: Ének-Zene 9. és 10. Tankönyv és munkafüzet (Mozaik Kiadó Kft., Szeged)

**ZENETÖRTÉNET és NÉPRAJZ KATEGÓRIA**

A jelentkező a szakmai zsűri előtt az általa előre összeállított prezentációt mutatja be. Korcsoportonként az alábbi témakörök válaszhatók:

**ZENETÖRTÉNET**

1. **korcsoport:**

* választott zenetörténeti korszak bemutatása
* egy zeneszerző életművének vagy egy adott alkotói periódusának átfogó ismertetése
* egy kompozíció elemző bemutatása
* az előző 3 szempont kombinációja (adott korszakon belül egy zeneszerző választott művének ismertetése)

1. **korcsoport:**

* egy adott zenetörténeti korszak/stíluskor komplex ismertetése (történelmi-, művészettörténeti vonatkozásokkal, társművészeti párhuzamokkal, stb.)
* párhuzamok a zenetörténetben (pl. népzene és műzene kapcsolata a különböző nemzeti zenekultúrákban)
* rövid műfajtörténeti ismertetés egy választott zeneművön keresztül (pl. a szonáta, mint műfaj)

**NÉPRAJZ**

1. **korcsoport:**

* Egy település néprajzi bemutatása
* Néprajzi emlékek, szokások családomban
* Miért szeretem? – kedvenc népdalom, népmesém bemutatása

1. **korcsoport:**

* Egy néprajzi tárgy élete
* Egy szabadon választott népművészeti téma bemutatása
* Népszokások régen és ma – egy szokás átalakulása

A prezentáció elkészítésénél az alábbi szempontokat kell figyelembe venni:

* időtartama: maximum 15 perc
* terjedelme: 10-15 dia
* a prezentációhoz rövid zenei illusztrációk (hangzó anyag, élő bemutatás) társíthatók

Értékelési szempontok: a prezentáció összeállításának szakszerűsége, szakmai színvonala, esztétikai kivitelezése, előadásmódja.

A helyszínen rendelkezésre álló eszközök: Laptop (Office 2013), projektor, CD lejátszó, presenter, internet hozzáférés.

Figyelem:

* **kizárólag a Rendezők által biztosított eszköz használható (saját laptop nem), ezért kérjük, a prezentációját mindenki pendrive-on (vagy egyéb adathordozó eszközön) hozza magával**

**KLASSZIKUS HANGSZERJÁTÉK KATEGÓRIA**

**A versenyre való jelentkezés előfeltétele minimum 3 éves hangszeres gyakorlat.**

***Követelmény mindkét korcsoportban*: *2 különböző stílusú mű (tétel) kifejező előadása kotta nélkül.***

**A KÉT MŰ ELŐADÁSÁNAK MAXIMÁLIS IDŐTARTAMA 8 PERC LEHET.**

Hangszeres kíséretről minden jelentkező maga gondoskodik.

**NÉPI HANGSZER KATEGÓRIA**

***A verseny anyaga az 1. korcsoport számára:***

*egy összeállítás maximum 7 perc (zenekar), illetve 5 perc (szóló hangszer) lehet!*

***A verseny anyaga a 2. korcsoport számára:***

*két összeállítás (különböző dialektusterületről), összeállításonként maximum 7 perc (zenekar), illetve 5 perc (szóló hangszer) lehet!*

**NÉPDALÉNEKLÉS KATEGÓRIA**

1. **korcsoport**:

* egy választott népdal a **kötelező** anyagból és 1 dalcsokor (max. 5 perc)

1. **korcsoport**:

* két választott népdal a **kötelező** anyagból és 2 dalcsokor (összeállításonként max. 5 perc)

**Kötelező népdalok**

1. Jelenti magát Jézus

|  |  |
| --- | --- |
| Arch.szám | [**3469e** http://db.zti.hu/24ora/img/hangsz_small.jpg](http://db.zti.hu/24ora/mp3/3469e.mp3) |
| Helység: | Ghymes |
| Megye: | Nyitra |

2. Diót perdíts hárfákra

|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | |  |  | | --- | --- | | Arch.szám | [**01170b** http://db.zti.hu/24ora/img/hangsz_small.jpg](http://db.zti.hu/24ora/mp3/01170b.mp3) | | Helység: | Mohács | | Megye: | Baranya | | |

3 Mit nékem egy almát kétfele vágni

|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | |  |  | | --- | --- | | Arch.szám | [**7624h** http://db.zti.hu/24ora/img/hangsz_small.jpg](http://db.zti.hu/24ora/mp3/7624h.mp3) | | Helység: | Mikola | | Megye: | Szatmár | | |

4. Kicsi tulok nagy a járom

|  |  |
| --- | --- |
| Arch.szám | [**Dat069\_35** http://db.zti.hu/24ora/img/hangsz_small.jpg](http://db.zti.hu/24ora/mp3/Dat069_35.mp3) |
| Helység: | Válaszút |
| Megye: | Kolozs |

5. Ó szép Jézus, ez új esztendőben

|  |  |
| --- | --- |
| Arch.szám | [**MNÉI2\_102a** http://db.zti.hu/24ora/img/hangsz_small.jpg](http://db.zti.hu/24ora/mp3/MN%C3%89I2_102a.mp3) |
|  | [**MNÉI2\_102b** http://db.zti.hu/24ora/img/hangsz_small.jpg](http://db.zti.hu/24ora/mp3/MN%C3%89I2_102b.mp3) |
| Helység: | Lészped, Moldva |

***Hangzó anyag:***

Zenetudományi Intézet Online adatbázis, Publikált népzenei felvételek.